ai4bharat/Pralekha huggingface dataset:
صحت اور خاندانی بہبود کی وزارت
کووڈ-19 کی تازہ ترین صورتحال
ملک گیر ٹیکہ کاری مہم کے تحت 92.63کروڑ ویکسین خوراک دی جاچکی ہیں۔
پچھلے چوبیس گھنٹوں کے دوران اب تک 22,431 نئے مریض سامنے آئے ہیں۔
زیرعلاج مریضوں کی تعداد کل معاملات کے1 فیصد سے بھی کم ہے،سردست یہ شرح 0.72 فیصد ہے جو مارچ 2020 سے اب تک کی کم ترین شرح ہے۔
ہندوستان میں زیر علاج مریضوں کی تعداد اس وقت 2,44,198فیصد ہے۔ جو گزشتہ204 دنوں میں سب سے کم ہے۔
سردست صحت یابی کی شرح 97.95 فیصد ہے۔ جو مارچ 2020 کے بعد سے سب سے زیادہ ہے۔
گزشتہ 24 گھنٹوں کے دوران 24.602 مریض شفایاب ہوئے ہیں۔ جس سے شفایابی کی مجموعی تعداد بڑھ کر 3,32,00,258ہوگئی ہے۔
جانچ کے بعد متاثر پائے جانے والے مریضوں کی ہفتے وار شرح فیصد ہے، جو گزشتہ 104 دنوں میں 3 فیصد سے بھی کم ہے۔
پچھلے 38دنوں میں متاثرہ معاملات کی یومیہ شرح  فیصد درج ہورہی ہے ، جو 3 فیصد سے بھی کم ہے۔
اب تک کل 57.86کروڑ ٹیسٹ کئے جاچکے ہیں۔
مکانات اور شہری غریبی کے خاتمے کی وزارت
پردھان منتری آواس یوجنا- شہری کے تحت فنڈز کی فراہمی
ہاؤسنگ اور شہری امور کے وزیر مملکت جناب کوشل کشور نے آج راجیہ سبھا میں ایک سوال کے تحریری جواب میں بتایا کہ 'زمین' اور 'کلونائزیشن' ریاستی مضامین ہیں۔ ان کے متعلقہ علاقوں میں مکانات فراہم کرنے سے متعلق اسکیمیں ریاستوں/ مرکز کے زیر انتظام علاقوں  کے ذریعہ لاگو کی جاتی ہیں۔ تاہم، ہاؤسنگ اور شہری امور کی وزارت  پردھان منتری آواس یوجنا –شہری کے تحت 25 جون 2015 سے مرکزی امداد فراہم کرکے ریاستوں/ مرکز کے زیر انتظام علاقوں کی کوششوں کی تکمیل کر رہی ہے۔ تاکہ تمام اہل شہری مستفیدین کو بنیادی سہولیات کے ساتھ پکے گھر فراہم کئے جائیں ۔ پی ایم اے وائی - یو مانگ پر مبنی نقطہ نظر اپنا تا ہے، جہاں پر ریاستوں/ مرکز کے زیر انتظام علاقوں کو ان تمام اہل مستفیدین کے لیے پروجیکٹوں کو منظور کرنے کا اختیار دیا گیا ہے ،جو ان کے ذریعہ درج ذیل معیارات پر مبنی ڈیمانڈ سروے کے ذریعے شناخت کیے گئے ہیں۔
 ہندوستان میں کہیں بھی اپنے یا خاندان کے کسی دوسرے فرد کے نام پر پکے مکان کا مالک نہ ہو۔
 3 لاکھ تک کی سالانہ گھریلو آمدنی کے ساتھ معاشی طور پر کمزور طبقے  سے تعلق رکھتا ہو۔
 مشن کے بینیفشری لیڈ کنسٹرکشن  جز کے تحت فائدہ حاصل کرنے کے لیے زمین کی ملکیت ہو۔
حکومت ہند، ریاستوں/ مرکز کے زیر انتظام علاقوں کی عمل آوری ایجنسیوں کے ذریعہ تیار کردہ پروجیکٹ لاگت کے ساتھ تفصیلی پروجیکٹ رپورٹس  پر مبنی تجاویز کو منظوری دے رہی ہے۔ حکومت ہند، ان سیتو سلم ری- ڈیولپمنٹ  کے تحت 1.0 لاکھ، شراکت میں سستی ہاؤسنگ  اور پی ایم اے وائی – یو کے عمودین بینفیشری لیڈ انفرادی تعمیر یا اضافہ  کے لئے 1.5 لاکھ روپے کی مرکزی امداد کے طور پر اپنا مقررہ حصہ فراہم کر رہی ہے۔ پی ایم اے وائی – یو کے عمودی کریڈٹ لنکڈ سبسڈی اسکیم  کے تحت، اقتصادی طور پر کمزور طبقوں  اور لوئر انکم گروپ  زمرے کے مستفیدین کے لیے 6.5 فیصد کی شرح سے سود کی سبسڈی، جس کی رقم فی گھر 2.67 لاکھ تک ہوتی ہے ،فراہم کی جاتی ہے۔ ڈی پی آر کے مطابق مکان کی بقیہ قیمت ریاستوں/ مرکز کے زیر انتظام علاقوں/ یو ایل بیز/ استفادہ کنندگان کے ذریعے شیئر کی جاتی ہے۔ درج فہرست قبائل اور پسماندہ طبقات سمیت مستفیدین کے کسی بھی زمرے کے لیے مرکزی امداد کی مقدار بڑھانے کی ایسی کوئی تجویز نہیں ہے۔
۰۰۰۰۰۰۰۰

U-14072
(Visitor Counter : 66
نوجوانوں کے امور اور کھیل کود کی وزارت
نوجوانوں کے امور اور کھیلوں کے مرکزی وزیر انوراگ سنگھ ٹھاکر نے یکم سے 31 اکتوبر تک ایک ماہ طویل ملک گیر صفائی ستھرائی انڈیا 2.0 کا اعلان کیا
ہندوستان کو صاف ستھرا بنانے میں لوگوں کی شرکت کو یقینی بنانے اور ان میں بیداری پیدا کرنے کے مقصد سے پہلی اکتوبر کو پریاگ راج سے کلین انڈیا 2.0 کا آغاز کیا جائے گا
نوجوانوں کے امور اور کھیلوں کے مرکزی وزیر جناب انوراگ سنگھ ٹھاکر نے ایک ٹوئیٹ میں اعلان کیا کہ نوجوانوں کے امور اور کھیلوں کی وزارت کے نوجوانوں کے امور کا محکمہ پہلی اکتوبر 2022 سے ایک ماہ طویل ملک گیر کلین انڈیا 2.0 کا آغاز کرے گا۔
ایک ویڈیو پیغام میں جناب انوراگ سنگھ ٹھاکر نے کہا کہ وزیراعظم نریندر مودی نے یوم آزادی کی اپنی تقریر میں پانچ پرنیہ  کے بارے میں ذکر کیا تھا۔ ان میں سے ایک ترقی یافتہ ہندوستان کا مقصد تھا۔ جس میں صفائی ستھرائی ایک بہت اہم رول ادا کرتی ہے۔ لہذا سووچھ بھارت دوئم ہماری ترجیح ہے۔
جناب ٹھاکر نے مزید کہا کہ وزیراعظم کے ویژن کے مطابق کلین انڈیا دوئم پروگرام کا نیشنل سروس اسکیم سے منسلک تنظیموں، نہرو یووا کیندر سنگٹھن سے منسلک یوتھ کلبوں کے نیٹ ورک کے ذریعہ ملک بھر کے 744 ضلعوں کے 6 لاکھ گاؤوں میں اہتمام کیا جا رہا ہے۔
جناب ٹھاکر نے بتایا کہ کلین انڈیا دوئم یکم اکتوبر 2022 سے پریاگ راج سے شروع کی جائے گی، جس کا مقصد یہ ہوگا کہ ہندوستان کو صاف ستھرا بنانے میں عوام کی شرکت کو یقینی بنایا جائے، ان میں بیداری پیدا کی جائے اور ان کی خدمات کو بروئے کار لایا جائے۔ اس پہل میں مختلف خطوں، زبانوں اور مختلف شعبوں سے تعلق رکھنے والے لوگ مل کر کام کریں گے اور کچرے کو ان لوگوں کے ذریعہ رضا کارانہ بنیاد پر مکمل طور سے ٹھکانے لگا یا جائے گا۔
جناب ٹھاکر نے مزید کہا کہ کلین انڈیا 2.0 محض ایک پروگرام نہیں ہے بلکہ ایک ایسی کوشش ہے، جس کا مقصد عوام میں صفائی ستھرائی کی اہمیت کے بارے میں احساس پیدا کرنا ہے۔ اس سے ملک کے خوشی کے اشارئے میں بھی تعاون ملے گا۔ نوجوانوں کے امور کا محکمہ اس مہم کو سب سے بڑی صفائی ستھرائی مہم بنانے کی کوشش کر رہا ہے۔ یہ مہم ملک میں عوام کے ذریعہ چلائی جائے گی۔
مرکزی وزیر نے مزید بتایا کہ پچھلے سال 75 لاکھ کلو گرام پلاسٹک کچرے کو نمٹانے کا نشانہ رکھا گیا تھا اور اس نشانے کو نہ صرف حاصل کرلیا گیا بلکہ ہم نے اس نشانے سے کہیں زیادہ کامیابی حاصل کی۔ پچھلے سال بھارت کو صاف ستھرا رکھنے کی مہم کی کامیابی کے بعد اس سال نوجوانوں کے امور کے محکمے نے ایک کروڑ کلو گرام پلاسٹک کے کچرے کو جمع کرنے اور اسے ٹھکانے لگانے کا ہدف رکھا ہے۔ جناب ٹھاکر نے سبھی سے اپیل کی کہ وہ کلین انڈیا دوئم میں حصہ لیں اور ایک دوسرے میں ذمہ دار شہری کا جذبہ پیدا کریں۔
کلین انڈیا پروگرام کے کئی مقاصد ہیں، جن میں یکم اکتوبر سے 31 اکتوبر 2022 تک ملک کے تمام ضلعوں میں گھروں اور عوامی مقامات کی صفائی ستھرائی کا اہتمام کیا جانا شامل ہے۔ اس کے علاوہ معاشرے کے سبھی طبقوں اور پی آر آئیز اور غیر سرکاری تنظیموں سمیت سرکاری اداروں کی شرکت بھی اس کے مقاصد میں شامل ہے، تاکہ شہریوں میں بیداری کا جذبہ پیدا کیا جاسکے اور ان میں فخر کا احساس دلایا جاسکے، جس سے وہ اپنے آس پاس صفائی ستھرائی رکھیں اور اپنے علاقوں کو کچرے سے پاک رکھیں۔ اس کے ساتھ ساتھ یہ مہم ‘‘سووچھ کال : امرت کال ’’ کا منتر بھی دے گی اور اس پروگرام کو جن بھاگیداری کے ذریعہ عوام کی تحریک کی شکل دے گی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-10868
(Visitor Counter : 80
وزیراعظم کا دفتر
فرانسیسی صدر کے سفارتی مشیر جناب ایمانوئل بون نے وزیر اعظم سے ملاقات کی
فرانس کے صدر ایچ ای ایمینوئل میکرون کے سفارتی مشیر جناب ایمانوئل بون نے 5 جنوری 2023 کو وزیر اعظم جناب نریندر مودی سے ملاقات کی۔
وزیر اعظم نے ہندوستان اور فرانس کے درمیان دفاع، سیکورٹی اور ہند-بحرالکاہل سمیت اپنی اسٹریٹجک شراکت داری کے مختلف شعبوں میں قریبی تعاون کو اجاگر کیا۔ وزیر اعظم نے ہندوستان کی جی- 20صدارت کے لیے فرانس کی حمایت کا خیر مقدم کیا۔
جناب بون نے صدر ایمانوئل میکرون کا دوستی کا پیغام وزیر اعظم تک پہنچایا اور انہیں این ایس اے، جناب اجیت ڈوول کے ساتھ اسٹریٹجک ڈائیلاگ کے بارے میں آگاہ کیا، جو دن کے اوائل میں منعقد ہوا۔
توانائی اور ثقافت سمیت باہمی دلچسپی اور تعاون کے دیگر شعبوں پر بھی بات چیت ہوئی۔
وزیر اعظم نے بالی میں صدر میکرون کے ساتھ اپنی حالیہ ملاقات کو بڑے شوق سے یاد کیا اور صدر میکرون کو ہندوستان کے دورے کی دعوت دی۔ جناب بون نے کہا کہ صدر میکرون اپنے ہندوستان کے جلد دورے کے منتظر ہیں۔
الیکٹرانکس اور اطلاعات تکنالوجی کی وزارت
جناب روی شنکر پرساد این آئی سی ٹیکنکل کونکلیو 2020 کا افتتاح کریں گے
اس سال کا موضوع ہے، اگلی نسل کی حکمرانی کے لئے ٹیکنالوجیز
نئی دہلی، 20 جنوری /قانون اور انصاف، مواصلات اور الیکٹرانکس نیز اطلاعاتی ٹیکنالوجیز کے مرکزی وزیر جناب روی شنکر پرساد کل نئی دہلی میں‘ این آئی سی ٹیکنیکل کونکلیو2020’ کا دوسرے ایڈیشن کا افتتاح کریں گے۔اس دو روزہ اجتماع کااہتمام چانکیہ پوری میں واقع پرواسی بھارتیہ کیندر میں نیشنل انفارمٹیکس سینٹر نے کیا ہے۔ الیکٹرانکس اور اطلاعاتی ٹیکنالوجی مواصلات اور انسانی وسائل کی ترقی کے وزیرمملکت جناب دھوترے سنجے شام راؤ، الیکٹرانکس اور اطلاعاتی کے ٹیکنالوجی کے سکریٹری جناب اجے ساہنی اور سی آئی ایس سی او کے صدر جناب سمیر گارڈے بھی اس موقع پر موجود رہیں گے۔
اس سال کے کونکلیو کا موضوع ہے‘ اگلی نسل کی حکمرانی کے لئے ٹیکنالوجیز’
این آئی سی حکومت نے مختلف سطحوں پر اطلاعات اور مواصلاتی ٹیکنالوجیز کے استعمال کی رہنمائی میں اہم رول ادا کررہی ہیں۔یہ استعمال بھارت کو ایک ڈیجٹیل قوم میں تبدیل کرنے کے حکومت کے ایک اہم پروگرام ڈیجیٹل انڈیا کا اہم جزو ہے۔اس کے علاوہ حکومت کے لئے قومی آئی سی ٹی بنیادی ڈھانچے کے قیام کے سلسلے میں این آئی سی نے مرکز اور ریاست میں حکومت کے مختلف شعبوں کے لئے سولوشنز/ پلیٹ فارمس کا ڈیزائن تیار کیا ہے اور انہیں ترقی دی ہے۔ اس سے خدمات کے معیار کے معاملے میں منصوبہ بندی اور بندوبست میں زیادہ شفافیت پیدا ہوئی ہے اور اس میں اضافہ ہوا ہے۔
نئی ٹیکنالوجیوں اور راہ ہموار کرنے والی اختراعات کی وجہ سے ملک میں آئی سی ٹی کے منظر نامے میں زبردست تبدیلی آئی ہے۔ اس کے نتیجہ میں شہریوں کو با صلاحیت خدمات فراہم ہورہی ہیں اور اطلاعات کی فراہمی میں شفافیت پیدا ہورہی ہیں۔ ان ٹیکنالوجیوں کے اپنانے سے ملک کی ڈیجٹیل تبدیلی میں بڑی مدد ملی ہے۔
اس کونکلیو سے پورے ملک میں سرکاری دفاتر میں صلاحیت سازی میں زبردست مدد ملے گی اور لوگوں کو پوری توجہ کی حامل اعلی معیار کی خدمات فراہم ہوسکے گی۔
اس کونکلیو میں تقریر کرنےو الوں میں اطلاعاتی ٹیکنالوجی صنعت کے ماہرین شامل ہیں جو سائبر سیکوریٹی، اعلی قسم کے آرکیٹیکچر اور ڈیزائن تیار کرنے جیسے مختلف شعبوں میں اپنے تجربات سے لوگوں کو آگاہ کریں گے۔
۔۔۔۔۔۔۔۔۔۔۔
U – 269
(Visitor Counter : 62
وزیراعظم کا دفتر
وزیراعظم نے سوراشٹر تمل سنگمم کے شرکاء کے لئے نیک خواہشات کا اظہار کیا
وزیراعظم جناب نریندر مودی نے سوراشٹر تمل سنگمم کے شرکاء کے لئے اپنی نیک خواہشات کا اظہار کیا ہے۔
سوراشٹر تمل سنگمم کی طرف سے ایک ٹوئیٹ کو مشترک کرتے ہوئے وزیراعظم نے ٹوئیٹ کیا :
‘‘جبکہ تاریخی ایس ٹی سنگمم کا آغاز ہور ہا ہے، تمال شرکاء کے لئے میری نیک خواہشات ۔ گجرات کے سوراشٹر خطے اور تمل ناڈو کے درمیان میل ملاپ کافی قدیم اور مضبوط ہے۔ یہ سنگمم ثقافتی رابطوں کو مستحکم اور ایک بھارت سریشٹھ بھارت کے جذبے کو مستحکم کرے۔’’
۔۔۔۔۔۔۔۔۔۔۔۔۔۔۔۔۔۔
ش ح۔ف ا۔ ق ر
U-4171
(
وزیراعظم کا دفتر
وزیراعظم مودی کی،موریشس کے وزیراعظم کے ساتھ ملاقات
موریشس کے وزیراعظم عزت ماب پروندجگناتھ نے وزیراعظم جناب نریندر مودی اور ان کی وزرا کی کونسل کی 30 مئی 2019 کو، حلف برداری کی تقریب میں شرکت کی۔
وزیراعظم مودی کے ساتھ، وزیراعظم جگناتھ نے 31 مئی 2019 کو، اپنی دوطرفہ ملاقات کے دوران جناب مودی کو دوبارہ زبردست طریقے سے منتخب کیے جانے پر گرم جوشی کے ساتھ مبارک باد دی۔ وزیراعظم مودی نے وزیراعظم جگناتھ کا شکریہ ادا کیا اور دونوں ملکوں کے درمیان تمام شعبوں میں بھائی چارے اور دوطرفہ تعلقات کو مزید مستحکم بنانے کے عہد کو دہرایا۔ دونوں رہنماؤں نے دونوں ملکوں اور بحرہند کے خطے کی سلامتی اور ترقی کے اپنے مستقبل کے مشترک مقاصد کو حاصل کرنے کے لیے مل کر کام کرنے سے اتفاق کیا۔
۔۔۔۔۔۔۔۔۔۔۔
م ن۔اس۔ ت ع۔
U-2242
(Visitor Counter : 81
عملے، عوامی شکایات اور پنشن کی وزارت
لوک پال کی تلاش سے متعلق کمیٹی نے لوک پال کے چیئرپرسن اور ارکان کے لئے درخواستوں کو مدعو کیا ہے
درخواستیں /نامزدگیاں وصول ہونے کی آخری تاریخ 22 فروری 2019 ہے
نئی دہلی، 6 فروری 2019/ جسٹس رجن پرکا ش ڈیسائی کی قیادت میں لوک پال کی تلاش کمیٹی نے لوک پال کے چیئرپرسن اور ممبران کے تقرر کے لئے درخواستیں مانگی ہیں ۔
درخواست /نامزدگی کے فرم اور اس کے لئے ضروری طریقہ کار کو عملے اور تربیت کے محکمےکی ویب سائٹ http://dopt.gov.in سے لنک ‘‘لوک پال’’ کے تحت حاصل کیا جاسکتا ہے۔ لنک https://dopt.gov.in/sites/default/files/Lokpal-Advertisement.pdf۔ درخواستیں /نامزدگیاں وصول ہونے کی آخری تاریخ 22 فروری 2019 شام پانچ بجے تک ہے۔ درخواستیں تلاش کمیٹی کے چیئرپرسن کے نام دی جائیں گی۔ یہ درخواستیں پوسٹ باکس نمبر 12 جی پی او نئی دہلی 110001 پر بھیجی جاسکتی ہیں یا ای میل کے ذریعہ 22 فروری شام پانچ بجے تک اس آئی ڈی پر روانہ کی جاسکتی ہیں۔ lokpal.searchcomm[at]gov[dot]in ۔درخواست /نامزدگی وصول ہونے کی تاریخ اور وقت جو وصول ہونے کے وقت ڈالا جائے گا ، قطعی سمجھا جائے گا۔
آخری تاریخ اور مقررہ وقت کے بعد وصول ہونے والی درخواستوں /نامزدگیوں پر غور نہیں کیا جائے گا۔
۔۔۔۔۔۔۔۔۔۔
م ن ۔ ج ۔ ج۔
U- 735
(Visitor Counter : 59
ارضیاتی سائنس کی وزارت
قریب اور دور کا موسمی مشاہدہ کرنے والا ایس ریڈار
چنئی کے قریب اور دور کا موسمی مشاہدہ کرنے والے ایس ریڈار  کی مرمت کے سلسلے میں انڈین اسپیس ریسرچ آرگنائزیشن  نے 20.04.2022 کو سلیو رِنگ بیئرنگ کو تبدیل کرنے کا ورک آرڈر ایک ایجنسی کو جاری کیا ہے۔ ایجنسی نے 13.05.2022 کو نو ساختہ ایس آر بی کے ساتھ متقابل تصدیق کے لئے پرانے ایس آر بی کو ہٹا کر اپنی تحویل میں لے لیا ہے۔
ایس آر بی کی ساخت مکمل ہونے کے قریب ہے۔ اس کے بعد کمپنی کو شیپنگ، ٹیسٹنگ اور تنصیب کا کام کرنا ہے۔ڈی ڈبلیو آر نیٹ ورک میں خلل پر نظر رکھنے کی تفصیلات آن لائن دستیاب ہیں۔ اس لنک کے ذریعے رسائی حاصل کی جا سکتی ہے۔ https://ddgmui.imd.gov.in/radar/newRadarStatusLiveReport1.php۔
تمل ناڈو کی آفات سے نمٹنے والی انتظامیہ کے ذمہ داران نے 22 اپریل 2022 کو آئی ایم ڈی ہیڈ کوارٹر کا دورہ کیا اور ڈی جی ایم، آئی ایم ڈی اور دیگر اعلیٰ افسران کے ساتھ آئی ایم ڈی کے مشاہداتی نیٹ ورک اور ریاست کے لئے بنیادی ڈھانچے کی دیگر سہولتوں کو کا دائرہ وسیع کرنے پر ان کی تجویز کے بارے میں بات چیت کی۔ مزید یہ کہ ڈی جی ایم، آئی ایم ڈی نے ریاست کے اقدامات کی معاونت کے لئے تکنیکی خصوصیات، بجٹ، تجاویز کو حتمی شکل دینے، خریداری اور تنصیب وغیرہ کے حوالے سے رہنمائی فراہم کرنے کے لئے سائنسدانوں کی تین ٹیمیں تشکیل دی ہیں۔
یہ معلومات ارضیاتی علوم اور سائنس اور ٹیکنالوجی کے مملکتی وزیر  ڈاکٹر جتیندر سنگھ نے آج لوک سبھا میں ایک تحریری جواب میں فراہم کیں۔
سائنس اور ٹیکنالوجی کی وزارت
مہاراشٹر میں دریافت ہونے والی نئی سطح مرتفع، قسم صنفی کی بقا پر آب وہوا کی تبدیلی کے اثرات کا مطالعہ کرنے کے لیے، معلومات کا ذخیرہ ثابت ہو سکتی ہے
ایک نایاب کم اونچائی والا سطح مرتفع، جس میں مغربی گھاٹ کے تھانے کے علاقے میں دریافت ہونے والے 24 مختلف قسموں کے پودوں اور جھاڑیوں کی 76 انواع ہیں -جو کہ ہندوستان میں حیاتیاتی تنوع کے چار عالمی ہاٹ سپاٹ میں سے ایک ہے، قسم صنف کی انواع کے تعامل کے لیے معلومات کا ذخیرہ ثابت ہو سکتا ہے۔ یہ پرجاتیوں کی بقا پر آب وہوا کی تبدیلیوں کے اثرات کا مطالعہ کرنے اور چٹانوں کی افزائش کے تحفظ کی ضروریات اور عالمی تناظر میں ان کی بے پناہ حیاتیاتی تنوع کی اہمیت کے بارے میں بیداری میں اضافہ کرنےمیں مدد کر سکتا ہے۔
مغربی گھاٹ، ہندوستان میں چار عالمی حیاتیاتی تنوع کے ہاٹ سپاٹ میں سے ایک ہے، اور پونے میں آگرکر ریسرچ انسٹی ٹیوٹ  ،ایک دہائی سے اس کی حیاتیاتی تنوع، خاص طور پر اس کے چٹانوں کی افرائش کا مطالعہ کر رہا ہے۔ سطح مرتفع، مغربی گھاٹوں میں غالب مناظر ہیں، جو مقامی پرقسم صنف کی برتری کی وجہ سے اہم ہیں۔ چٹان کی ایک قسم کے طور پرانکی درجہ بندی کی گئی ہے اور یہ انواع کو اپنانے کے لیے منفرد اور چیلنجنگ ماحول فراہم کرتا ہے۔ ان فصلوں میں موسمی پانی کی دستیابی، محدود مٹی اور غذائی اجزاء ہوتے ہیں، جو انہیں انواع کی بقا پر آب و ہوا کی تبدیلی کے اثرات کا مطالعہ کرنے کے لیے مثالی تجربہ گاہیں بناتے ہیں۔ اس طرح سطح مرتفع، بصیرت کا ایک قیمتی ذریعہ ہیں کہ کس طرح انواع انتہائی سخت حالات میں زندہ رہ سکتی ہے۔
ڈاکٹر مندر داتار کی قیادت میں اے آر آئی کی ٹیم نے، حال ہی میں تھانے ضلع کے منجارے گاؤں میں، ایک کمیاب کم اونچائی والا بیسالٹ سطح مرتفع دریافت کیاہے۔ یہ چوتھی قسم کی سطح مرتفع ہے جسے خطے میں شناخت کیا گیا ہے۔ پچھلے تین، اعلی اور کم اونچائی پر لیٹرائٹس اور اونچائی پر بیسالٹ ہیں۔
سطح مرتفع کا سروے کرتے ہوئے، ٹیم نے 24 مختلف اقسام کے پودوں اور جھاڑیوں کی 76 انواع کو دستاویز کیا۔ مصنفین کا خیال ہے کہ یہ ایک اہم دریافت ہے، کیونکہ سطح مرتفع تین دیگر چٹانوں کے ساتھ پودوں کو بانٹتا ہے، جس میں بیک وقت چند منفرد انواع موجود ہیں۔ یہ مختلف ماحولیاتی حالات میں قسم صنف کے تعامل کا مطالعہ کرنے کے لیے ایک منفرد ماڈل نظام فراہم کرتا ہے۔
اسپرنگر نیچر کے جریدے نیشنل اکیڈمی آف سائنس لیٹرز میں حال ہی میں شائع ہونے والے تحقیقی مقالے میں، شمالی مغربی گھاٹ کے تھانے ضلع کے منجرے گاؤں میں واقع نئے دریافت شدہ نچلے درجے کے بیسالٹ مرتفع کی اہمیت کو اجاگر کیا گیا ہے جو سطح سمندر سے 156 میٹر بلند ہے۔
مزید تفصیلات کے لیے ڈاکٹر مندر داتار ، سائنسدان، بائیو ڈائیورسٹی اینڈ پیالیوبایولوجی گروپ، اور ، اے آر آئی، پونے کے ڈائریکٹر ڈاکٹر پی کے ڈھاکےپھالکر،  سے رابطہ کیا جا سکتا ہے۔
اشاعت کا لنک: https://doi.org/10.1007/s40009-022-01188-6
بہت چھوٹی، چھوٹی اور درمیانی صنعتوں کی وزارت
گڈکری نے گاؤوں اور دیہی علاقوں کے لئے اختراعی اور تغیراتی تبدیلی والی پالیسیاں بنانے پر زور دیا
ایم ایس ایم ای اور سڑک ٹرانسپورٹ و شاہراہوں کے مرکزی وزیر جناب نتن گڈکری نے دیہی علاقوں کے لئے تحقیق پر مبنی ٹیکنالوجی کے استعمال اور اختراعات کے ذریعے گاؤوں میں دیرپا ور تغیراتی تبدیلی کی کوششوں پر زور دیا ہے۔ مہاراشٹر کے وردھا میں مہاتما گاندھی بین الاقوامی ہندی یونیورسٹی میں ایک ورکشاپ میں اظہار خیال کرتے ہوئے مرکزی وزیر نے نشاندہی کی کہ دیہی صنعتوں اور کھادی کے ذریعے سالانہ بنیاد پر تقریباً 88000 کروڑ روپے کا کاروبار کیا جاتا ہے۔ انھوں نے کہا کہ اس میں مزید اضافہ کیا جاسکتا ہے، اگر پالیسیاں لچکدار اور اختراعی ہوں اور ان کا مقصد دیہی علاقوں کے لوگوں کی زندگیوں میں بہتری لانا ہو۔ مرکزی وزیر نے کہا کہ دیہی صنعتوں کے ذریعے تیار کی جانے والی اشیا کی فروخت مزید بہتر طریقے سے ہوسکتی ہے اگر ان کی بہتر مارکیٹنگ کی جائے۔
مہاتما گاندھی، ونوبا بھاوے، پنڈت دین دیال اپادھیائے، رام منوہر لوہیا اور جے پرکاش نارائن کے فلسفے کو یاد کرتے ہوئے انھوں نے کہا کہ ان عظیم رہنماؤں کا ایک ہی مقصد تھا- دیہی علاقوں میں رہنے والے غریب لوگوں کی زندگیوں میں بہتری لانا۔ انھوں نے کہا کہ جب تک دیہی علاقوں میں روزگار پیدا کرنے اور خاطر خواہ سہولیات کو یقینی بنانے کے طریقے نہیں تلاش کئے جاتے تب تک ان رہنماؤں کے خوابوں کو شرمندہ تعبیر نہیں کیا جاسکتا۔ مرکزی وزیر نے کہا کہ دیہی معیشت کی ترقی صحیح طریقے سے نہ کئے جانے کی وجہ سے آزادی کے بعد سے ملک کی دیہی آبادی کی 30 فیصد آبادی نقل مکانی کرتی رہی ہے۔
جناب گڈکری نے کہا کہ ایم ایس ایم ای ملک کی جی ڈی پی میں 30 فیصد کا تعاون کرتی ہے اور تقریباً 6.5 کروڑ ایم ایس ایم ای اکائیاں ہیں۔ حکومت کا مقصد ہے کہ یہ تعاون بڑھ کر 40 فیصد ہو اور دیہی غریب کو اس سے فائدہ پہنچے۔ انھوں نے زور دیا کہ پالیسیاں ایسی بنائی جانی چاہئیں جو غریبوں کا بااختیار بنائیں مرکزی وزیر نے کہا کہ ہم مغربیت کے حق میں نہیں ہیں لیکن ہم اپنے گاؤوں کی جدید کاری کے حق میں ہیں۔ انھوں نے کہا کہ یہ وقت سماجی و معاشی تبدیلی کا وقت ہے۔
سماجی انصاف اور تفویض اختیارات کی وزارت
پیرا سائیکلسٹ جناب اکشے سنگھ نے الیمکو کے ذرہعے تیار کردہ مصںوعی اعضا کا استعمال کرتے ہوئے سائیکلنگ میں لمکا بک آف ریکارڈ میں نام درج کرایا
انھوں نے کانپور اور دہلی کے درمیان فاصلہ 64 گھنٹے کے ریکارڈ وقت میں طے کیا
21 اکتوبر 2021: نئی دہلی
کانپور  سے تعلق رکھنے والے ایک نوجوان اور پرجوش سائیکلسٹ جناب اکشے سنگھ نوعمری میں الہ آباد سے واپس آتے ہوئے ٹرین حادثے میں اپنی دائیں ٹانگ کھو بیٹھے تھے۔ یہ حادثہ خاندان کے ساتھ ساتھ خود نوجوان اکشے کے لیے بھی ایک بڑا دھچکا تھا جو سائیکلنگ کے عالمی کینوس پر اپنا نام درج کرانے کے خواہش مند تھے۔
پیرا سائیکلسٹ جناب اکشے سنگھ
لیکن اس واقعے کے بعد بھی انھوں نے کبھی معذوری کو اپنی زندگی کے نشانوں کی راہ میں حائل نہیں ہونے دیا اور اپنی تعلیم کے ساتھ ساتھ پورے جذبے کے ساتھ سائیکل چلانے کی مشق بھی جاری رکھی۔ وقت گزرنے کے ساتھ اکشے اور ان کے والدین کو آرٹیفیشل لیمبز مینوفیکچرنگ کارپوریشن آف انڈیا  کے بارے میں معلوم ہوا۔ انھوں نے نئے تیار کردہ اعلی معیار کے مصنوعی اعضا کو فٹ کرنے کے لیے الیمکو کے ماہرین سے رابطہ کیا۔
جناب اکشے سنگھ نے 29 اگست 2021 کو الیمکو کے تیار کردہ مصنوعی اعضا کا استعمال کرتے ہوئے کانپور  سے نئی دہلی  تک سائیکل چلانے کا لمکا بک ریکارڈ بنانے کی کوشش کی۔
بھارت سرکار کی جانب سے چلائی جانے والی آلات کی معاونت/ سازوسامان کی فٹنگ  اسکیم کے تحت جناب اکشے کے دائیں پاؤں کا معائنہ کیا گیا اور ان کے لیے گھٹنے کے نیچے پروتھیسس  بنایا گیا۔ اس کے بعد انھوں نے جی اے آئی ٹی تربیتی پروگرام میں حصہ لیا۔ جی اے آئی ٹی کی تربیت جسمانی تھراپی کی ایک قسم ہے۔ یہ کھڑے ہونے اور چلنے کی صلاحیت کو بہتر بنانے میں مدد کرتی ہے۔ اس کے بعد اگست 2021 میں جناب اکشے سنگھ نے کانپور سے انڈیا گیٹ، نئی دہلی تک سائیکلنگ کا لمکا بک کا ریکارڈ قائم کرنے کی کوشش کی اور اس مقصد کو کام یابی سے حاصل کیا۔
الیمکو کے بارے میں:
آرٹیفیشل لیمبز مینوفیکچرنگ کارپوریشن آف انڈیا  سرکاری شعبے کا مرکزی ادارہ ہے۔ یہ سماجی انصاف اور تفویض اختیارات کی وزارت کے تحت معذور افراد کو بااختیار بنانے کے محکمے کے انتظامی کنٹرول کے تحت کام کرتا ہے۔
الیمکو کا بنیادی مقصد ضرورت مند افراد خصوصاً معذور دفاعی عملے، اسپتالوں اور ملک کے دیگر فلاحی اداروں کو مناسب قیمت پر مصنوعی اعضا اور لوازمات اور پرزوں کی دستیابی، استعمال، فراہمی اور تقسیم کو فروغ دینا، حوصلہ افزائی کرنا اور ترقی دینا ہے۔
اس سے معذور افراد کو زیادہ سے زیادہ فائدہ ہو رہا ہے جس میں ضرورت مندوں کے لیے بحالی کے آلات کی تعمیر اور ملک میں معذور افراد کے لیے مصنوعی اعضا کی فراہمی، فروغ، حوصلہ افزائی اور ترقی اور دیگر بحالی مدد فراہم کی جا رہی ہے۔
الیمکو کا بنیادی فوکس قابل افراد کو بڑی تعداد میں مناسب قیمت پر بہتر معیار کے مصنوعی اعضا اور آلات فراہم کرنا ہے۔ کارپوریشن نے 1976 میں مصنوعی اعضا کی تیاری شروع کی تھی۔ اس کے پانچ معاون پیداواری مراکز  بھونیشور ، جبل پور ، بنگلورو ، چنالوں  اور اجین میں واقع ہیں ۔ کارپوریشن کے نئی دہلی، کولکاتہ، ممبئی، حیدرآباد اور گوہاٹی میں پانچ مارکیٹنگ مراکز ہیں۔
الیمکو واحد مینوفیکچرنگ کمپنی ہے جو ملک بھر میں ہر قسم کی معذوری میں مدد کے لیے ایک چھت تلے مختلف قسم کے آلات تیار کرتی ہے۔
تعاون کی وزارت
امداد باہمی اداروں کا احیاء
ملک میں پہلے ہی سے مالا مال کوآپریٹیو ورثہ اور ایک فعال کوآپریٹیو سیکٹر موجود ہے۔ ملک میں دو طرح کے کوآپریٹیوڈھانچے ہیں۔ ریاستی امداد باہمی ادارے اور کثیر ریاستی کوآپریٹیوادارے، صرف ایک ریاست میں کام کرنے والے امداد باہمی اداروں کو متعلقہ ریاستی سرکاریں دیکھتی ہیں اور ایک سے زیادہ ریاستوں میں سرگرم امداد باہمی ادارے مرکزی قانون کے تحت آتے ہیں جو کثیر ریاستی امداد باہمی اداروں سے متعلق قانون 2002 ہیں۔ ان اداروں کی انتظامیہ سے متعلق کوئی بھی معاملہ متعلقہ سطح پر نمٹایا جا تا ہے۔ تاہم ملک میں امداد باہمی کے شعبے کو نئی جہت دینے اور پالیسی اور دیگر اقدامات کے ذریعےانہیں مستحکم کرنے کے لئے حکومت نے امداد باہمی نام کی نئی وزارت قائم کی ہے تاکہ ملک میں امداد باہمی تحریک کو مستحکم کرنے کے لئے اسے ایک علیحدہ انتظامی، قانونی ااور پالیسی فریم ورک دیا جا سکے۔
نیشنل کوآپریٹیو یونیورسٹی آف انڈیا  2018 کے اعداد و شمار کے مطابق ملک میں 8.54 لاکھ امداد باہمی اکائیاں ہیں۔ کوآپریٹیوز کے فروغ کو متاثرکرنے والے معاملوں میں دیگر کے علاوہ کو آپریٹیو اداروں میں مؤثر گورننس، قیادت اور پیشہ ورانہ انتظام کی کمی اور ٹیکنالوجی کے استعمال کی نچلی سطح ہے۔
نیو نیشنل کوآپریٹیو پالیسی اور اسکیمیں اس مقصد کے تحت وضع کی جا رہی ہیں کہ امداد باہمی کو صحیح معنی میں عوام پر مبنی تحریک بنایا جائے۔ میک ان انڈیا پر توجہ مرکوز کرتے ہوئے امداد باہمی پر مبنی معیشت کے ماڈل کو تیار کیا جائے۔
امداد باہمی اداروں کو زیادہ شفاف اور معیاری بنانے کے لئے وزارت نے متعلقہ اقدامات پر فریقوں سے صلاح و مشورہ کیا، جس میں امداد باہمی اداروکا قومی ڈاٹا بیس تیار کرنے اور تقریباً 63000فعال پرائمری ایگریکلچر کریڈٹ سوسائٹیز کو ڈیجیٹل بنانے کے اقدامات شامل ہیں۔
کوآپریشن کے وزیر جناب امت شاہ نے آج راجیہ سبھا میں ایک تحریری جواب میں یہ اطلاع دی۔
ٹیکسٹائلز کی وزارت
کپاس کی صنعت پر کووڈ-19 کے اثرات
نئی دہلی: 19،مارچ، 2021:ٹیکسٹائل کی مرکزی محترمہ اسمرتی زوبین ایرانی نے آج لوک سبھا میں ایک سوال کے تحریری جواب میں اطلاع فراہم کی کہ ٹیکسٹائل کی وزارت نے کپاس ٹیکسائل سیکٹر سمیت ٹیکسٹائل کی صنعت میں لکویڈیٹی کی آمد کو تعاون فراہم کرنے کیلئے کووڈ بحران کے دوران خصوصی اقدامات کیے ہیں۔ وزارت نے اس کے لئے سبسیڈی جاری کرنے کے عمل کو آسان بنانے کیلئے بینک گارنٹی کے خلاف سبسیڈی کا حصہ جاری کرنے کا آپشن متعارف کرایا۔ ترمیم شدہ ٹیکنالوجی جدیدکاری فنڈ اسکیم  کے تحت کُل 400 اکائیوں کو 100.36 کروڑ روپئے کی مالی امداد فراہم کرائی گئی جبکہ آرآر-ٹی یو ایف ایس کےتحت 20 یونٹوں کو 42.52 کروڑ روپئے کی مالی امداد فراہم کرائی گئی۔ سال 21-2020  کے لئے سوتی دھاگوں کی پیداوار کا ماہانہ وار تخمینہ ضمیمہ میں دیا گیا ہے۔
موجودہ کپاس سیزن کے دوران کپاس کی بین الاقوامی قیمت کے مقابلے میں ملک میں کپاس کی اوسط قیمت تقریباً 14فیصد سستی ہے۔بھارت دنیا میں کپاس برآمد کرنے والے بڑے ملکوں میں سے ایک ہے۔ چین، ویتنام اور بنگلہ دیش کپاس برآمد کرنے والے ممالک نہیں بلکہ کپاس کی درآمد کرنے والے ممالک ہیں۔
فیبرک فاروارڈ پالیسی اقدامت کےتحت سالانہ سورسنگ پلان پرتیار کرنے کیلئے بھارت، بنگلہ دیش ٹیکسٹائل انڈسٹری فورم  کو ادارہ جاتی بنایا گیا ہے۔
ضمیمہ
سوتی دھاگوں کی پیداوار کا ماہانہ تخمینہ 


|
|
مہینہ
|
|
پیداوار
|
|
اپریل 2020
|
|
229.60
|
|
مئی 2020
|
|
251.41
|
|
جون 2020
|
|
280.57
|
|
جولائی 2020
|
|
285.08
|
|
اگست 2020
|
|
290.94
|
|
ستمبر 2020
|
|
313.73
|
|
اکتوبر 2020
|
|
337.63
|
|
نومبر 2020
|
|
316.79
|
|
دسمبر 2020
|
|
321.09
|
|
جنوری 2021
|
|
318.42
-----------------------
ش ح۔م ع۔ ع ن
U NO: 2772
(Visitor Counter : 57
ایٹمی توانائی کا محکمہ
مرکزی وزیر ڈاکٹر جتیندر سنگھ نے کہا کہ خوراک کے تحفظ کے لیے گاما شعاع زدگی کی ٹکنالوجی ، پرائیویٹ کمپنیوں کے ساتھ مشترک کی جاچکی ہے
نئی دہلی،05 اگست ،2021 / سائنس و ٹکنالوجی کے وزیر مملکت آزادانہ چارج ، زمینی علوم کے وزیر مملکت آزادانہ چارج ، وزیراعظم کے دفتر ، عملے ، عوامی شکایات ، پنشن ، ایٹمی توانائی اور خلا کے وزیر مملکت ڈاکٹر جتیندر سنگھ نے کہا ہے کہ خوراک کے تحفظ کے لیے گاما شعاع زدگی کی ٹکنالوجی سے پرائیویٹ کمپنیوں کو واقف کرایا جا چکا ہے اور فی الحال ملک میں پرائیویٹ ،نیم سرکاری اور سرکاری شعبے میں گاما شعاع زدگی سے ڈبہ بندی کے 26 پلانٹ کام کر رہے ہیں۔ یہ پلانٹس مختلف مصنوعات کو شعاع زدہ بنانے کے لیے کام کر رہے ہیں۔
وزیراعظم کے 20 لاکھ کروڑ روپے کے پیکیج کے حصے کے طور پر وزیر خزانہ کی طرف سے حال ہی میں ایٹمی شعبے میں مجوزہ اصلاحات سے متعلق ایک سوال کے تحریری جواب میں وزیر موصوف نے کہا کہ گاما شعاع زدگی کی ٹکنالوجی ، بلب اور ٹیوبر میں کوپنیں نکالنے کے لیے ، موٹے اناج ، دلہن اور اناج سے کیڑوں کے انفیکشن کو ختم کرنے اور خشک مصالحوں میں سے جراثیم ختم کرنے کے لیے استعمال کی جاتی ہے تاکہ ان مصنوعات کو رسوئی میں زیادہ دیر تک رکھا جا سکے۔
خوراک کی شعاع زدگی کے مرکزوں کا قیام پی پی پی طریقے سے یقیناً فصل کے بعد اسے نقصانات سے بچا کر ذخیرہ کرنے کی ضرورت کو پورا کرتا ہے۔ البتہ، خوراک کے ضیاع میں کمی کا انحصار کئی پہلوؤں پر ہے۔ جیسے شعاع زدگی کے بعد ذخیرہ کیا جانا ، خوراک کی مصنوعات کی شعاع زدگی کی کل مقدار اور شعاع زدگی اور صارفین کو تقسیم کیے جانے کے درمیان کا وقت وغیرہ۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7513
(Visitor Counter : 116